اسطفان باسيلى

اسطفان بك باسيلى اتولد سنه 1900 و كان عضو مجلس النواب فى خمسينات القرن العشرين وعضو الهيئةالعليا لحزب الوفد ، اشتغل محامى ووكيل لنقابه المحامين كا سنه لغايه سنه 1986 ، و كان عضو مؤسس لاتحاد المحامين العرب ، وعضو المجلس الملى العام للاقباط الأرتودكس. اتوفى فى يوليه سنة 1990

 بعد مااتخرج من مدرسه الحقوق سنه 1925 اشتغل طوالى فى مكتب خاله المحامى الكبير مرقص باشا فهمى و اتدرب على ايديه لمده اربع سنين و بعدين استقل فى مكتب فى نفس العماره ( عماره التأمين فى ميدان مصطفى كامل فى شارع قصر النيل فى وسط القاهرة ) وكرس حياته لخدمه العداله.
 انتخب سنه 1942 فى مجلس نقابه المحامين و بقى عضو لغايه ماانتخب وكيل للنقابه سنه 1949 و اتكرر انتخابه كا مره ورا بعض لغايه سنه 1986
 أنعم عليه برتبه البكاويه من الملك فاروق بمناسبه انتهاء عهد المحاكم المختلطه سنه 1950
 انتخب عضو فى مجلس النواب سنه 1949 و حضر كا مؤتمر برلمانى فى الخارج لغايه نهايه خدمته النيابيه سنه 1986
 كان اول مشارك فى تأسيس اتحاد المحامين العرب سنه 1949 و فضل فيه لغايه وفاته سنه 1990 ، و كان هوه عضو فى المكتب الدايم لاتحاد المحامين العرب
 انتخب عضو فى المجلس الملى العام للاقباط الارتودوكس لغايه وفاته سنة1990
 بقرار جمهورى اتعين عضو فى الهيئه العامه لاداره اوقاف الاقباط لغايه وفاته سنه 1990
 كان عضو فى نادى روتارى القاهره من سنه 1945 وانتخب رئيس سنه 1970 - 1971 وبقى عضو عامل لحد وفاته سنه 1990
 دخل نادى هليوبوليس الرياضى فى 30 ابريل 1949

 تعديلات باسيلى 
قدم للبرلمان سنة1951 تلت مشاريع لقوانين تسمح بمعاقبه الجرانيل بالالغاء والتعطيل الادارى وتسريع اجراءات محاكمه الصحفيين ، العقوبات دى كانت لأى صحفى ينشر حاجه من غير مستند رسمى ، لكن الصحفيين اعتبروها تقييد لحريه الصحافه

 ولاده 
 انطون, رئيس محكمه استئناف بنى سويف
 وجيه،راجل اعمال
 عادل , لوا شرطه
 يسرى, مهندس
 سعيد, راجل اعمال ببريطانيا
 اميره, ربه بيت

تصنيف:مواليد 1900
تصنيف:وفيات 1990
تصنيف:سياسيين مصريين
تصنيف:قانونيين مصريين
تصنيف:برلمانيين مصريين
تصنيف:وطنيين مصريين
تصنيف:تنويريين
تصنيف:ليبراليين مصريين
تصنيف:اقباط